Jyväskylän yliopisto                                  MUISTIO
Tietotekniikan laitos                                  22.10.2003
Käki-projekti

HAASTATTELU 01.10.2003

Aika:          01.10.2003 klo. 14.30-15.15
Paikka:       Agoran neljännen kerroksen sohvanurkkaus

Osallistujat:  Sami Huttunen
                     Tatu Lamminmäki

                     Antti Niemi,
                     Tietotekniikan laitoksen muuntokoulutettavien opinto-ohjaaja

1. Suhteenne HOPSeihin?

Niemi on tehnyt muuntokoulutettavien henkilöiden HOPSeja vuodesta 1999 lähtien Tietotekniikan laitoksella.

2. Tämän hetkinen tilanne
- Monellako (%) opiskelijalla on HOPS käytössä?
- Mille opiskelijaryhmälle HOPS tehdään?
- Ovatko nykyiset HOPSit paperilla vai sähköisessä muodossa?
- Miksi olette aloittaneet käyttämään HOPSeja? Mitä niiden käytöllä
tavoitellaan?

Tietotekniikan laitoksella HOPSeja tehdään muuntokoulutettaville, siirto-opiskelijoille tarpeen mukaan ja lisäksi myös niille, normaalin haun kautta sisään tulleille opiskelijoille, joilla on esim. insinöörin tai tradenomin tutkinto.

Nykyisin HOPS tehdään Exel-pohjaiseen kaavakkeeseen, joka on kehittynyt "evoluution" kautta vuodesta 1999.

3. Prosessi
- Miten HOPS toteutetaan?
- Tekevätkö opiskelijat itse HOPSinsa vai tehdäänkö se yhteistyönä? 
   Jos yhteistyönä niin kenenkä kanssa?
- Mitenkä HOPSin tekemistä on ohjeistettu? Valmis tutkintorakenne pohjana?
- Kuka päättää korvaavuudet? Millainen prosessi se on?
- Kuinka pitkälle aikajaksolle HOPS tehdään yleensä
   (syksy/kevät/vuosi/koko opiskeluajaksi)?
- Tarkastetaanko HOPSeja välillä? Kuinka usein?
- Hyödynnetäänkö opiskelijoiden tekemiä HOPSeja (esim. kurssisuunnittelu)?

HOPSit tehdään tunnin mittaisessa palaverissa, johon osallistuu Niemen lisäksi opiskelija. Opiskelija saaapuu palaveriin "kylmiltään" mukanaan todistukset opinnoista ja töistä. Palaverissa keskustelun ja todistuksien perusteella tehdään luonnos HOPSista. Tiedot kirjataan edellä mainittuun Exel-pohjaiseen kaavakkeeseen. Kaavakkeesta tulostetaan kaksi kappaletta, jotka menevät Tietotekniikan laitoksen varajohtajan hyväksyttäväksi.
Tämän jälkeen opiskelija hyväksyy ja allekirjoittaa ne. HOPSin toinen kappale
jää yliopistolle ja toinen opiskelijalle. Niemi hoitaa suomenkielisten opiskelijoiden HOPSit ja Helen Kaykova hoitaa vaihto-opiskelijoiden HOPSit. HOPS pohjasta on siis tehty myös englannin kielinen pohja.

HOPS tehdään käytännössä luonnontieteitten kandidaatin tutkintoon asti ja sitten siitä eteenpäin linjan professori päättää mahdolliset muutokset laudatur-opintoihin. HOPS on molempia osapuolia sitova sopimus, mutta se voidaan hyvin päivittää uudella HOPSilla, mikäli esim. opiskelijalla on jotain uutta substanssia esitettävänä, vaikkapa opiskelua ulkomailla tms. Aikaisempaa HOPSia ei kuitenkaan heikennetä. HOPS antaa täten opiskelijalle selvän lähtökohdan opintoihin ja siksi on tärkeää tehdä se heti opintojen alussa. HOPS on tällä hetkellä lähinnä korvaavuuksien esittäjä eikä opintojen suunnitteluväline.

4. Toiveet/ odotukset
- Mitä toiveita teillä on sähköisen HOPSin suhteen?

Niemi korostaa, että tulevaisuudessakin on oltava tietyt linjat, jotka pitävät, jotta opetusta voidaan suunnitella järkevästi. Vapaa valinnaisuutta ei voi mitenkään lisätä rajattomasti. Hän toteaakin leikillisesti, että "onhan meillä jo HOPS kaikille opiskelijoille ja osoittaa kädessään olevaa tiedekunnan opinto-opasta". Lisäksi hän
korostaa, että kaikki rakenteet muuttuvat todella nopeasti ja ettei kannata alkaa tekemään mitään todella raskasta, joka on jo vanha valmistuessaan.

Niemi toteaakin,  että sovelluksen pitää tulevaisuudessakin olla toimivat muuntokoulutuksessa ja siksi on viisasta säilyttää ns. kurssin tarkka suunnittelu. Henkilökohtainen ohjaus on välttämätöntä, kun päätetään korvaavuuksista, joten se tulee säilyttää.